EkBass/fiwiki-20250220-pages-articles huggingface dataset:
Firenzen yliopisto

pienoiskuva|Firenzen yliopiston auditorio. Firenzen yliopisto (, UNIFI) on yliopisto Firenzessä, Italiassa. Siihen kuuluu 12 tiedekuntaa ja se on yksi maan suurimmista 60 000 opiskelijallaan. Maailman viidensadan huippuyliopiston Shanghai-yliopistovertailussa vuonna 1321 perustettu Firenzen yliopisto ylsi vuonna 2016 sijaluvulle 201–300 ja oli vertailussa Italian 3.-8. parhaiten sijoittunut yliopisto.Academic Ranking of World Universities 2016 shanghairanking.com University of Florence 2016, huomaa 4 eri välilehteä, shanghairanking.com THE-yliopistorankingissa 2017 yliopisto ylsi sijaluokkaan 401–500.Times Higher Education (THE) World University Rankings: University of Florence timeshighereducation.com ==Historiaa== Yliopisto on kehittynyt Studium generalesta, jonka Firenzen tasavalta perusti vuonna 1321. Yliopisto sai paavi Klemens VI:n hyväksynnän vuonna 1349 ja sai näin ollen luvan myöntää joitakin tutkintoja. Paavi myös myönsi Italian ensimmäisen teologian tiedekunnan Firenzeen. Lorenzo de’ Medici siirsi yliopiston Pisan kaupunkiin vuonna 1473 mutta Ranskan kuningas Kaarle VIII siirsi sen takaisin vuosiksi 1497–1515. Medicien palattua valtaan yliopisto kuitenkin siirrettiin jälleen Pisaan. Virallisesti yliopiston titteli myönnettiin vasta vuonna 1923. ==Merkittäviä henkilöitä== * Giovanni Gentile, filosofi * Giovanni Sartori, valtiotieteilijä (s. 1924 Firenzessä) * Giovanni Spadolini, historioitsija ja poliitikko (s. 1925 Firenzessä) * Sandro Pertini, Italian seitsemäs presidentti, suoritti valtiotieteen tutkinnon Firenzen yliopistossa * Enrico Fermi, fyysikko ja nobelisti * Mario Draghi, Banca d'Italian pääjohtaja, professori valtiotieteen laitoksella 1981–1991 * Ettore Artini, mineralogi * Leonardo da Vinci, opiskeli anatomiaa sairaalassa joka nykyään on osa yliopistoa ==Lähteet== ==Aiheesta muualla== * Yliopiston kotisivu Luokka:Italian yliopistot Luokka:Firenze
The Singles Collection

The Singles Collection voi tarkoittaa seuraavia asioita: * The Singles Collection, David Bowien albumi * The Singles Collection, The Coralin albumi * The Singles Collection, Creedence Clearwater Revivalin albumi * The Singles Collection, Jimi Hendrixin albumi * The Singles Collection, The Kinksin albumi * The Singles Collection, Shed Sevenin albumi * The Singles Collection, Spandau Balletin albumi * The Singles Collection, Britney Spearsin albumi * The Singles Collection, The Specialsin albumi.
Tina(IV)kloridi

Tina(IV)kloridi eli tinatetrakloridi tai stannikloridi (SnCl4) on tinan ja kloorin muodostama epäorgaaninen yhdiste. Ainetta käytetään muun muassa katalyyttinä, orgaanisten tinayhdisteiden valmistuksessa sekä pinnoitusaineena. Yhdisteen löysi saksalainen Andreas Libavius (1550–1616) ja sitä on kutsuttu hänen mukaansa nimellä spiritus fumans Libavii. ==Ominaisuudet== Tina(IV)kloridi on huoneenlämpötilassa väritöntä tai kellertävää nestemäistä ainetta. Se liukenee kylmään veteen ja moniin orgaanisiin liuottimiin, kuten metanoliin, bentseeniin ja tolueeniin. Kuumassa vedessä se hydrolysoituu, jolloin muodostuu tinadioksidia tai hydratoitunutta tinadioksidia, jota nimitetään myös tina(IV)hydroksidiksi. Vesiliuoksista voi kiteytyä tina(IV)kloridipentahydraattia SnCl4·5H2O, värittömiä kiteitä, joita kutsutaan myös tinavoiksi. Hydraattia syntyy myös kostean ilman vaikutuksesta.M. N. Gitlitz & M. K. Moran :Tin Compounds, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 17.05.2011Günter G. Graf: Tin, Tin Alloys, and Tin Compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 17.05.2011 :SnCl4 \+ 2 H2O → SnO2 \+ 4 HCl Tina(IV)kloridi on Lewis-happo. Se muodostaa komplekseja muun muassa kloridi-ionien, ammoniakin, fosfiinin, fosforipentakloridin, fosforyylikloridin ja rikkitetrakloridin kanssa. ==Valmistus== Tina(IV)kloridia valmistetaan klooraamalla alkuainemuodossa olevaa tinaa tai tinajätettä 110–115 °C lämpötilassa. Prosessissa voi muodostua myös tina(II)kloridia, joka kuitenkin hapettuu kloorin vaikutuksesta tina(IV)kloridiksi. Yhdiste säilytetään sitä varten suunnitelluissa teräsastioissa. :Sn + 2 Cl2 → SnCl4 ==Käyttö== Tina(IV)kloridia käytetään muiden tinayhdisteiden, erityisesti orgaanisten tinajohdannaisten valmistamiseen. Höyrystyneenä sillä pinnoitetaan esimerkiksi lasia. Lasinpinnalle muodostunut tina(IV)kloridikerros kuumennetaan 500–600 °C lämpötilaan, jolloin muodostuu tinadioksidia, joka vahvistaa lasia. Jo alle 100 nm:n paksuiset kerrokset parantavat lasin kestävyyttä huomattavasti. Paksummat noin mikrometrin kerrokset ovat sähköä johtavia ja näin pinnoitettuja ikkunoita käytetään muun muassa lentokoneissa. Yhdistettä käytetään myös peittauksessa ja silkin värjäyksessä apuaineena. Lewis- happamuuden vuoksi se on käytetty katalyytti Friedel–Crafts-alkyloinnissa ja klooraus- sekä polymerointireaktioissa. ==Lähteet== ==Aiheesta muualla== * Luokka:Kloridit Luokka:Tinayhdisteet
20 Golden Greats

20 Golden Greats voi tarkoittaa seuraavia asioita: * 20 Golden Greats, The Beach Boysin albumi * 20 Golden Greats, Buddy Holly & The Cricketsin albumi * 20 Golden Greats, Creedence Clearwater Revivalin albumi * 20 Golden Greats, Diana Ross & The Supremesin albumi * 20 Golden Greats, The Holliesin albumi * 20 Golden Greats, Hurriganesin albumi * 20 Golden Greats, The Jackson 5:n albumi * 20 Golden Greats, The Kinksin albumi * 20 Golden Greats, Diana Rossin albumi.
Tachfine

Tachfine oli Marrakechin kalifi vuosina 1143–1145 ja Almoravidien dynastian kolmas hallitsija isänsä Ali ibn Yusufin jälkeen.Rogerson, s. 389. Tachfine joutui taistelemaan Algerian ylänköjen herruudesta, mutta hävisi vuonna 1144 ja joutui pakenemaan Oranin satamakaupunkiin. Välttääkseen vihollisten käsiin joutumisen hän ratsasti täyttä laukkaa jyrkänteeltä kuolemaan.Rogerson, s. 205. Tachfinen kuoltua kalifiksi valittiin ensin hänen poikansa Ibrahim ibn Tachfine (k. 1145) ja tämän jälkeen setä Ishaq (k. 1147),Rogerson, s. 197. mutta dynastian loppu oli jo käsillä ja vuoteen 1146 mennessä Almohadit olivat kukistaneet suvun vallan Marokossa.Petersen, s. 282. ==Lähteet== * * ===Viitteet=== Luokka:Espanjan historia Luokka:Berberit Luokka:Syntymävuosi tuntematon Luokka:Vuonna 1145 kuolleet
Hyyppärän rata

Hyyppärän rata oli Hyvinkäällä sijainnut kapearaiteinen rautatie, joka kulki Hyyppärässä sijainnelta Usmin graniittilouhokselta Hyvinkään rautatieasemalle. Hyyppärästä louhittiin gabroa eli ns. Hyvinkään mustaa graniittia. Louhos käynnisti toimintansa vuonna 1904, ja hevosvetoinen rautatie louhokselle valmistui vuotta myöhemmin. Ratalinja kulki nykyisen Hyyppäräntien, Hyyppäränkadun ja Nummisillankadun vieressä. Rata purettiin vuonna 1948. Louhoksen perusti hämeenlinnalainen kauppias Johan Emil Helenius, joka hankki 1898 omistukseensa Yli-Hyyppärän tilan ja vuonna 1904 Ali-Hyyppärän tilan yhdistäen ne Hyyppärän kartanoksi. Hän raivautti lisää peltoa, rakensi uusia rakennuksia sekä perusti kivilouhimon. Heleniuksen jälkeen kartano oli eri omistajilla, kunnes se myytiin 1973 Hyvinkään kaupungille. == Lähteet == * == Aiheesta muualla == * Kuvia Hyvinkäältä : Hyyppärä * Hyyppärän kartanon historiaa * Hyyppärän hevosurheilukeskus. 2009 Luokka:Hyvinkään liikenne Luokka:Suomen kapearaiteiset rautatiet Luokka:Teollisuusjunat ja -radat Luokka:Suomen entiset rautatiet
Letizia Moratti

Letizia Brichetto Arnaboldi Moratti (s. 26. marraskuuta 1949, Milano) on italialainen poliitikko. Hän toimi Milanon 23. pormestarina vuosina 2006–2011. Vuosina 1994–1996 Moratti oli Italian julkisen televisioyhtiö RAI:n johdossa. Hän toimi Silvio Berlusconin toisen ja kolmannen hallituksen opetusministerinä vuosina 2001–2006. Moratti edustaa Berlusconin johtamaa keskusta- oikeistolaista Vapauden kansa -puoluetta. Hänet valittiin Milanon pormestariksi Casa delle Libertàn ehdokkaana vuonna 2006. Moratti oli ehdolla pormestariksi mutta hävisi vaalit vasemmistoehdokas Giuliano Pisapialle. Moratti on naimisissa Massimo Morattin veljen öljymagnaatti Gianmarco Morattin kanssa. Luokka:Italialaiset poliitikot Luokka:Opetusministerit Luokka:Vuonna 1949 syntyneet Luokka:Elävät henkilöt Luokka:Italialaiset europarlamentaarikot
Only Truth Remains

Only Truth Remains on Kinetik Controlin toinen studioalbumi, joka julkaistiin 29. marraskuuta 2010. Se äänitettiin Tico Tico Studiolla ja Studio Kinetikissä keväällä 2009. Albumi nousi Suomen virallisen albumilistan sijalle 47.Musiikkituottajat: Tilastot -> Virallinen lista -> Artistit -> Kinetik Control -> Only Truth Remains Euroopassa levyn julkaisi Danse Macabre 8. huhtikuuta 2011. Singleinä levyltä on julkaistu kappaleet "In This Life" ja "All Fours". Levyn ensimmäinen single ”In This Life” julkaistiin huhtikuussa 2010, ja se sijoittui korkeimmillaan Suomen virallisen Latauslistan sijalle neljä.http://www.latauslista.fi/lista/2010/19 Elokuussa 2010 yhtye julkaisi albumin toisen singlen ”All Fours” ilmaiseksi MTV3:n sivuilla.http://www.lime24.com/kinetik-control-jakaa-musiikkiaan- ilmaiseksi-9680/´ Lisäksi albumi valloitti Rumban ylläpitämän, musiikin erikoisliikkeiden myynneistä kootun listan kärkisijan.http://www.rumba.fi/kinetik-control-kontrolloi-rumban- albumilistaa-12875 Yhtyeen albumi sai osakseen erinomaisia arvosteluja, mm. 5/5 Suomen suurimmassa musiikkilehdessä Soundissa.http://www.soundi.fi/arvostelut?nid=11767 Levyn miksasi Jyrki Tuovinen Helsingin Fried-studiolla ja masteroi Svante Forsbäck. Levyn vierailijakaartiin kuuluu muun muassa Michael Monroe, joka soittaa useammalla levyn kappaleella ja auttoi yhtyettä levynteossa monin eri tavoin.http://www.pakkotoisto.com/pakkometalli/95296-kinetik-controllin-uusi- alku/ == Kappaleet == # # # # # # # # # # # # # == Kokoonpano == ;Yhtye * Sauli Vuoti – laulu, kitara ja koskettimet * Jake Luukkonen – rummut * Toni Raehalme – kosketinsoittimet ja ohjelmointi * Sami Keskinen – bassokitara ;Vierailevat muusikot * Michael Monroe – huuliharppu ja saksofoni * Ellie Melancollan – laulu * Jukka Vehkala – kitara == Arvostelut == * Desibeli.net: Desibeli.net: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2010 albumit Luokka:Kinetik Controlin albumit
Ishaq

Ishaq oli Marrakechin kalifi vuonna 1147 ja Almoravidien dynastian viimeinen hallitsija.Rogerson, s. 389. Ishaq oli Tachfinen nuorempi veli ja edeltäjänsä Ibrahimin setä. Hän puolusti Marrakechiä menestyksekkäästi toista almohadien piiritystä vastaan 11 kuukauden ajan, mutta kukistui, kun Bab Rhematin porttia puolustaneet kristityt palkkasoturit pettivät hänet ja päästivät piirittäjät kaupunkiin.Rogerson, s. 205. Muualla dynastian valta oli loppunut jo vuonna 1146.Petersen, s. 282. ==Lähteet== * * ===Viitteet=== Luokka:Espanjan historia Luokka:Berberit Luokka:Syntymävuosi tuntematon Luokka:Vuonna 1147 kuolleet
RN Alberto di Giussano (1930)

RN Alberto di Giussano () oli Italian kuninkaallisen laivaston Giussano-luokan kevyt risteilijä toisessa maailmansodassa. Alus upotettiin 13. joulukuuta 1941 Cape Bonin taistelussa. == Valmistus == Alus tilattiin Genovasta Ansaldolta, missä köli laskettiin 29. maaliskuuta 1928. Alus laskettiin vesille 27. huhtikuuta 1930 ja valmistui 5. helmikuuta 1931. == Palvelus == Alus osallistui 2. risteilijälaivueen mukana normaaliin rauhanajan palvelukseen, muun muassa Espanjan rannikon valvontaan sisällissodan aikana. Alus kuului 1. risteilijälaivueen 4. risteilijäviirikköön, kun Italia julisti 10. kesäkuuta 1940 sodan liittoutuneille. Heinäkuussa se osallistui viirikkönsä mukana Calabrian taisteluun. Alus miinoitti Pantellarian edustaa elokuussa ja vuoden lopun se suojasi joukkojen ja materiaalien siirtoa Italian ja Pohjois-Afrikan välillä.Whitley, M. J. s. 131 Alus lähti 12. joulukuuta Palermosta RN Alberico da Barbianon kanssa Libyaan kuormanaan polttoainetta ja ammuksia. Alusten suojana oli torpedovene RN Cigno . Operaatio kuitenkin paljastui Britannian kuninkaalliselle laivastolle. Seuraavana päivänä osasto kohtasi Cap Bonin edustalla kuninkaallisen laivaston hävittäjät HMS Sikhin, HMS Legionin, HMS Maorin ja Alankomaiden laivaston hävittäjän Hr. Ms. Isaac Sweerin. Alberto di Giussanon keskilaivaan osui torpedo, joka sytytti kuormana olleen polttoaineen. Alus upposi nopeasti ja vei osan miehistöstä mennessään.Greene & Massignani s. 198-199 ==Lähteet== * * * === Viitteet === Luokka:Giussano- luokan risteilijät Luokka:Italialaiset toisen maailmansodan risteilijät Luokka:Ansaldo
Ibrahim ibn Tachfine

Ibrahim ibn Tachfine oli Marrakechin kalifi 1146 ja Almoravidien dynastian neljäs hallitsija isänsä Tachfinen jälkeen.Rogerson, s.389 Ibrahim joutui taistelemaan Algerian ylänköjen herruudesta jo isäänsä vastaan kapinoineita almohadeja vastaan. Fesin kaupunkia kapinalliset piirittivät puolen vuoden ajan, ja kaupunki antautui vasta kun Abd al-Mu'min oli rakentanut padon kaupunkiin johtavan joen yläjuoksulle ja sitten päästämällä vedet uudelleen virtaamaan oli saanut kaupungin muurit murtumaan.Rogerson, s.205 Tämä sinetöi käytännössä dynastia lopun,Petersen, s.282 vaikka seuraajaksi valittu Ibrahimin setä Ishaq vielä hetken puolusti piiritettyä Marrakechia. ==Lähteet== * * ===Viitteet=== Luokka:Espanjan historia Luokka:Berberit Luokka:Vuonna 1147 kuolleet
RN Alberico da Barbiano (1930)

RN Alberico da Barbiano () oli Italian kuninkaallisen laivaston Giussano- luokan kevyt risteilijä toisessa maailmansodassa. Alus upotettiin 13. joulukuuta 1941 Cape Bonin taistelussa. == Valmistus == Alus tilattiin Genovasta Ansaldolta, missä köli laskettiin 16. huhtikuuta 1928. Alus laskettiin vesille 23. elokuuta 1930 ja valmistui 9. kesäkuuta 1931. == Palvelus == Alberto da Barbiano osallistui laivaston mukana Espanjan rannikon valvontaan. Vuoden 1940 alussa se kuului 3. risteilijäviirikköön, mistä se siirrettiin 2. risteilijälaivueeseen. Alus siirrettiin 10. kesäkuuta 4. risteilijäviirikköön.Whitley, s. 131 Heinäkuussa alus osallistui Calabrian taisteluun, jonka alussa se lähetti ilmaan Ro.43-lentokoneensa.Greene & Massignani, s. 71–73 Se suojasi kuukauden lopulla saattueen Napolista Bengasiin. Alus lähti 1. syyskuuta Polaan telakalle, jossa se oli tarkoitus muuttaa koululaivaksi. Alus siirrettiin Triesteen muutostöiden saattamiseksi loppuun. Se palasi palvelukseen koululaivana 1. maaliskuuta 1941, mistä tehtävästä se palasi joulukuussa laivaston esikunnan alaista erikoistehtävää varten 4. risteilijäviirikköön lippulaivana. Aluksen tuli kuljettaa täydennyksiä Libyaan. Alberto da Barbiano lähti 12. joulukuuta Palermosta Alberto di Giussanon kanssa suojanaan torpedovene Cigno kuormattuna polttoaineella ja ammuksilla kohti Libyaa. Operaatio kuitenkin paljastui Britannian kuninkaalliselle laivastolle. Seuraavana päivänä osasto kohtasi Cape Bonin edustalla kuninkaallisen laivaston hävittäjät HMS Sikhin, HMS Legionin, HMS Maorin ja Alankomaiden laivaston hävittäjän Hr. Ms. Isaac Sweersin.Greene & Massignani, s. 198–199 Hävittäjät laukaisivat torpedonsa ja avasivat tulen tykeillään, jolloin Alberico da Barbianoon osui kolme Sikhin laukaisemaa torpedoa. Alus upposi nopeasti vieden mukanaan suuren osan miehistöstään. ==Lähteet== * * * === Viitteet === Luokka:Giussano-luokan risteilijät Luokka:Italialaiset toisen maailmansodan risteilijät Luokka:Ansaldo
RN Bartolomeo Colleoni (1930)

RN Bartolomeo Colleoni () oli Italian kuninkaallisen laivaston vuonna 1932 valmistunut Giussano-luokan kevyt risteilijä toisessa maailmansodassa. Alus upotettiin Cape Spadan taistelussa 19. heinäkuuta 1940. == Valmistus == Alus tilattiin Ansaldon telakalta Genovasta, missä köli laskettiin 21. kesäkuuta 1928. Alus laskettiin vesille 21. joulukuuta 1930 ja valmistui 10. helmikuuta 1932. == Palvelus == Alus oli Välimerellä, kunnes se lähti 1938 Kauko-Itään vapauttaakseen RN Raimondo Montecuccolin. Alus saapui 23. joulukuuta Shanghaihin, missä se viipyi toisen maailmansodan alkuun. RN Lepanton vapauttaessa aluksen 1. lokakuuta se lähti kotimatkalle. Alus saapui 28. lokakuuta Italiaan.Whitley, M. J. 131 Alus muodosti sisaraluksensa RN Giovanni dalle Bande Neren kanssa 2. risteilijälaivueen 2. viirikkön. Se laski 10. kesäkuuta 1940 Italian julistettua sodan liittoutuneille Sisilian kanavaan miinoitteen, jonka jälkeen se suojasi heinäkuun joukkojenkuljetussaattueita Napolin ja Tripolin välillä. Se lähti 17. heinäkuuta Bande Neren kanssa liittoutuneiden aktiivisuuden vuoksi Lerokselle. Britannian kuninkaallisten ilmavoimien lentokone raportoi 16. heinäkuuta havaitsemastaan Italian laivaston osastosta. Varhain 17. heinäkuuta Kreetan rannikolla Cape Spadan edustalla matkanneet alukset joutuivat Australian kuninkaallisen laivaston risteilijän HMAS Sydneyn ja viiden hävittäjän yllättämäksi. Seuranneessa tulitaistelussa Bartolomeo Colleoni sai osuman konehuoneeseen, joka esti aluksen liikkumisen. Hävittäjät upottivat liikuntakyvyttömän risteilijän torpedoilla.Whitley, M. J. 131-132 ==Lähteet== * * * === Viitteet === Luokka:Giussano-luokan risteilijät Luokka:Italialaiset toisen maailmansodan risteilijät Luokka:Ansaldo
RN Giovanni delle Bande Nere (1930)

RN Giovanni delle Bande Nere () oli Italian kuninkaallisen laivaston Giussano- luokan kevyt risteilijä toisessa maailmansodassa. Britannian kuninkaallisen laivaston sukellusvene HMS Urge upotti 1. huhtikuuta 1942 torpedoimalla Giovanni delle Bande Neren. == Valmistus == Alus tilattiin Castellamare di Stabiasta Regio Cantiere di Castellammare di Stabialta, missä köli laskettiin 31. lokakuuta 1928. Alus laskettiin vesille 27. huhtikuuta 1930 ja valmistui huhtikuussa 1931. == Palvelus == Espanjan sisällissodan alus oli läntisellä Välimerellä. Sodan jälkeen se liitettiin meriministeriön määräyksestä koulutusyksikköön. Toisen maailmansodan alkaessa se muodosti Luigi Cadornan kanssa 2. risteilijälaivueen 2. viirikön. Italian julistaessa liittoutuneille sodan 10. kesäkuuta 1940 alus laski miinoja Sisiliansalmi, minkä jälkeen se suojasi joukkojenkuljetussaattueita Italian ja Pohjois-Afrikan välillä.Whitley, M. J. s. 132 Alus lähti heinäkuussa Bartolomeo Colleonin kanssa tukemaan Leroksen sotatoimia, mutta alukset joutuivat 17. heinäkuuta HMAS Sydneyn ja viiden hävittäjän yllättämäksi. Seuranneessa Cape Spadan taistelussa Colleoni upposi, mutta Giovanni delle Bande Nere pääsi pakoon saatuaan osuman kranaatista. Alus palasi Bengasin kautta Tripoliin. Alus liitettiin 4. joulukuuta 4. viirikköön, joka oli alistettu suoraan laivastoesikunnalle. Se kuljetti joukkoja ja suojasi saattueita Pohjois- Afrikkaan. Toiminta jatkui, kunnes se aloitti toukokuussa 1941 Maltan saarron valvonnan. Se laski kesäkuussa Alberto di Giussanon kanssa miinoja Tripolin koillispuolelle estääkseen brittiläisen Force H:n mahdollisen iskun satamaan. HMS Neptune, HMS Kandahar upposivat sekä HMS Penelope ja HMS Aurora vaurioituivat tässä miinoitteessa joulukuussa. Alus laski heinäkuussa lisää miinoja Sisilian kapeikkoon. Alus aloitti 20. lokakuuta erikoisyksikön lippulaivana, kunnes se siirrettiin 3. tammikuuta 1942 8. viirikköön. Alus osallistui helmikuussa laivaston mukana operaatioon K7, jolla varmistettiin sekä Korfusta että Messinasta Tripoliin matkanneiden saattueiden perille pääsy. Maaliskuussa se oli mukana osastossa, joka pyrki estämään liittoutuneiden MW10-saattueen pääsyn Maltalle. Aluksen tykkituli vaurioitti 22. maaliskuuta Britannian kuninkaallisen laivaston risteilijä HMS Cleopatran takakannen tykkitorneja. Alus oli myrskyssä 23. maaliskuuta kärsimiensä vaurioiden vuoksi korjausten tarpeessa ja lähti 1. huhtikuuta Messinasta hävittäjä Avieren ja torpedovene Libran saattamana La Speziaan. 11 merimailia Strombolista kaakkoon alukseen osui sukellusvene HMS Urgen laukaisema torpedo, joka katkaisi aluksen kahtia. Se upposi nopeasti vieden mukanaan useita miehistönjäseniä. ==Lähteet== * * * === Viitteet === Luokka:Giussano-luokan risteilijät Luokka:Italialaiset toisen maailmansodan risteilijät
Glyptoteekki (Kööpenhamina)

Glyptoteekki (, virallisesti Ny Carlsberg Glyptotek) on Kööpenhaminassa sijaitseva taidemuseo, jonka on perustanut panimon omistaja Carl Jacobsen (1842–1914), joka perusti yhden aikansa suurimmista yksityisistä taidekokoelmista. Museo nimettiin perustajan panimoyrityksen Ny Carlsbergin mukaan, ja siihen lisättiin sana "glyptotek" (glyptoteekki), joka tarkoittaa 'veistoskokoelmaa'. Museo sijaitsee Dantes Pladsilla Kööpenhaminan Vesterbron kaupunginosassa. Glyptoteekissa on paljon antiikin taidetta, etupäässä veistoksia Egyptistä, Lähi-idästä, Kreikasta ja Italiasta. Satavuotisen olemassaolonsa aika museo on koonnut myös merkittävän kokoelman ranskalaista ja tanskalaista kuvataidetta 1800- ja 1900-luvulta, ja edustettuina ovat erityisesti Paul Gauguin ja Auguste Rodin. Museorakennuksen on suunnitellut arkkitehti Vilhelm DahlerupTietosanakirja 1909, osa 11, Hakusana: Dahlerup, Jens Vilhelm. Pian (vuosina 1892–1893) sitä laajennettiin Hack Kampmannin suunnitelmien mukaan. Vuonna 1997 museo sai lisärakennuksen, jonka on suunnitellut Henning Larsen. ==Lähteet== ==Aiheesta muualla== *Museon sivusto Luokka:Kööpenhaminan rakennukset ja rakennelmat Luokka:Tanskan taidemuseot
Idrisidit

thumb|300px|Kartta idrisidien dynastiasta (punainen alue) liioittelee sen vaikutusaluetta. Idrisidit oli varhainen Marokon alueella vaikuttanut dynastia, joka väitti olevansa Muhammedin tyttären Fatiman ja Muhammedin vävyn Alin jälkeläisiä.Robinson 2011, s. 92 Sukulaisuus Muhammediin Alin kautta on Marokossa yleinen keino, jolla pyritään saamaan arvostusta väitteellä, jonka totuudenmukaisuutta on mahdoton tarkistaa.Robinson 2011, s. 49–52 Tarinan mukaan dynastian perustaja oli Idris ibn Abdullah, joka olisi paennut vuonna 788 Mekasta Waliliin, joka oli kaupunki lähellä Fèsiä. Siellä hän saavutti arvostetun aseman, kun asukkaille selvisi, että hän oli profeetta Muhammedin jälkeläinen.Rogerson, s.157 Idrisin oletetusta haudasta kaupungissa nimeltä Mawlay Idris tuli pyhiinvaelluskohde. Marokkolaisille se on edelleen tärkein Mekan, Medinan ja Jerusalemin jälkeen. Idris I ei silti perustanut sitä. Sen sijaan Idrisin poika Idris II (791–828) perusti Fèsin kaupungin, josta tuli Marokon intellektuaalinen pääkaupunki nykyaikaan asti. Väite satoja vuosia vanhasta Fèsin yliopistostaTop 10 oldest universities in the world, Collegestats.org on silti liioittelua; yliopisto perustettiin vuonna 1963. Varhaisella 800-luvulla idrisit hallitsivat alavia maanviljelysseutuja Atlantin ja osittain Välimeren rannoilla. Suurin osa berbereistä puhui tuolloin berberikieliä. Dynastialla ei ollut valtaa vuoristoisella ylängöllä eikä sen takaisessa Saharassa. Idris II:n jälkeen dynastia hajosi osiin. ==Idrisi-dynastian hallitsijat== * Idris ibn Abdullah eli Idris I (788–791) * Rashid (sijaishallitsija), (791–802) * Idris II (791–828) * Muhammad ibn Idris (828–836) * Ali ibn Muhammad, tunnettu nimellä Ali I (836–848) * Yahya ibn Muhammad, eli Yahya I (848–864) * Yahya ibn Yahya, eli Yahya II (864–874) * Ali ibn Umar, eli Ali II (874–883) * Yahya ibn Al-Qassim, eli Yahya III (883–904) * Yahya ibn Idris ibn Umar, eli Yahya IV (904–917) * Fatimidien hallinto (922–925) * Al-Hajjam al-Hasan ibn Muhammad ibn al-Qassim (925–927) * Fatimidien hallinto (927–937) * Al Qasim Gannun Rif-vuorilla (937–948) * Abudul Aish Ahmad Rif-vuorilla (948–954) * Al-Hasan ibn Gannun, eli Hassan II, Rif-vuorilla (954–974) ==Lähteet== * * ===Viitteet=== Luokka:Muinaiset kansat Luokka:Berberit
Kosteritsa

Kosteritsa Tiekartan suomenkielinen nimitieto on todennäköisesti väärä, ja liittyy lähistöllä sijainneeseen Hoseritsan (ven. Кожерицы, Kožeritsy) kylään. (myös KostilitsaEsim. , ) on kylä ja maalaiskunta Leningradin alueen Lomonosovin piirissä Venäjällä. Se sijaitsee Länsi-Inkerin ylängön pohjoisreunalla 56 kilometriä Pietarista lounaaseen. Kunnan pinta-ala on 137,5 neliökilometriä. Asukkaita on 3700 henkeä (vuonna 2010). Paastonkylän eli Djatlitsyn pogostaan kuulunut kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen nimi perustuu venäläiseen henkilönimeen Gostilo. Vuonna 1731 keisarinna Anna Ivanovna lahjoitti seudun kylät Burkhard Christoph von Münnichille, joka aloitti Kosteritsan kartanon rakentamisen. Von Münnichin jouduttua epäsuosioon kartano siirtyi keisarinna Elisabetin suosikille Aleksei Razumovskille, joka perillisineen rakennutti näyttävän palatsi- ja puistokokonaisuuden. Vuodesta 1824 lähtien se kuului A.M. Potjomkinille, joka pystytti Andrei Stackenschneiderin suunnitteleman goottilaistyylisen palatsin. Kartanoalue raunioitui toisen maailmansodan aikana. Seudun asutus on koostunut ortodoksisista inkerikoista, venäläisistä sekä Serepetan luterilaiseen seurakuntaan kuuluneista inkerinsuomalaisista. Monet kylistä tuhoutuivat toisen maailmansodan aikana. Nykyään Kosteritsan kuntaan kuuluvat keskuskylän lisäksi Krasnyi Bor (ven. Красный Бор), Läsinä tai Kläsinä (Клясино, Kljasino), Paastonkylä, Riekkinä (Зрекино, Zrekino), Uusi-Poru (Новый Бор, Novyi Bor) ja Vanha-Poru (Старый Бор, Staryi Bor). Kunnan alueella toimivia yrityksiä ovat Krasnaja Baltikan karjatila ja SV-Les. Palveluihin kuuluvat lastentarha, keskikoulu, musiikkikoulu, kulttuuritalo, kirjasto, poliklinikka, apteekki, palokunta, posti, pankki, huoltoasema, kahvila ja ruokatavarakaupat. Nähtävyyksiä ovat vuonna 1764 rakennettu ja hiljattain restauroitu Pyhän Kolminaisuuden kirkko, raunioitunut kartano- ja puistoalue, Paastonkylän Neitsyt Marian kirkko, Kosteritsan ja Kolokolnaja-mäen sotamuistomerkit sekä vuonna 1976 perustettu kasvinsuojelualue. ==Lähteet== Luokka:Inkerin kylät Luokka:Lomonosovin piirin kunnat
Junia Claudilla

Junia Claudilla, tunnetaan myös nimellä Junia Claudia, (aktiivinen v. 32) oli roomalainen nainen ja keisari Caligulan ensimmäinen vaimo. Junia Claudillan isä oli oraattori ja vuoden 15 konsuli Marcus Junius Silanus. Junia Silana oli hänen siskonsa. Keisari Tiberius järjesti Junia Claudillan ja Caligulan avioliiton noin vuonna 33. Claudilla tuli muutaman vuoden päästä raskaaksi, mutta menehtyi synnytyksen yhteydessä, ennen kuin Caligulasta tuli keisari vuonna 37. Vuonna 38 keisari Caligula pakotti Junia Claudillan isän Marcus Junius Silanuksen tekemään itsemurhan.Lightman, hakusana "Junia Claudilla" == Lähteet == * === Viitteet === Luokka:Antiikin Rooman naiset Luokka:Syntymävuosi tuntematon Luokka:30-luvulla kuolleet
Pro-tukipiste

Pro-tukipiste ry on vuodesta 1990 lähtien toiminut voittoa tavoittelematon rekisteröity yhdistys. Yhdistys edistää ja tukee seksi- ja muulla erotiikka- alalla toimivien ihmisten ja ihmiskaupparikoksen kohteeksi joutuneiden yhdenvertaisen kohtelun toteutumista tarjoamalla matalan kynnyksen sosiaali- ja terveyspalveluita ja tekemällä edunvalvontatyötä. Pro-tukipiste ry:n asiakastyötä tehdään kolmessa palveluyksikössä Helsingissä, Tampereella ja Turussa. Palvelutarjonta vakiintui Helsingissä 1990-luvulla. Tampereella työ käynnistyi vuonna 2006 ja Turussa elokuussa 2016. Pro-tukipisteen palveluihin ovat oikeutettuja sekä suomalaiset että ulkomaalaiset sukupuolesta riippumatta. Kaikki Pro-tukipisteen palvelut ovat maksuttomia ja luottamuksellisia. Halutessaan voi asioida nimettömänä. Palveluja voi saada englannin, suomen, thain, venäjän ja viron kielillä. Sosiaali- ja terveyspalveluita tarjotaan sekä päivystyspalveluina että ajanvarauksella. Pro-tukipisteen työmuotoihin kuuluvat myös ammatillinen etsivä työ katualueella, baareissa, hierontapaikoissa ja netissä sekä vertaistyö. Lisäksi Pro-tukipiste ry arvioi asiakaskuntansa ihmisoikeuksien toteutumista Suomessa ja pyrkii vaikuttamaan asiakkaidensa tasavertaisen kohtelun toteutumiseen ja syrjäytymisen riskien vähentämiseen. Pro-tukipiste ry tekee verkostoyhteistyötä Pohjoismaissa, lähialueilla ja muualla Euroopassa. Pro- tukipiste on SOSTEn jäsenjärjestö. == Rahoitus == Toiminnan rahoitus koostuu pääosin julkisista avustuksista. Vuonna 2016 rahoituslähteet olivat: Sosiaali- ja terveysjärjestöjen avustuskeskus STEA (75 %), Sosiaali- ja terveysministeriö (tartuntatautien leviämisen ehkäisemiseen) (13 %) EU:n sisäisen turvallisuuden rahasto (ISF) (6 %), Helsingin ja Tampereen kaupunkien järjestöavustukset (5 %) ja muu rahoitus (esimerkiksi jäsenmaksut ja lahjoitukset) (1 %). ==Lähteet== ==Aiheesta muualla== *Pro-tukipiste ry:n verkkosivut Luokka:Suomalaiset sosiaali- ja terveysjärjestöt Luokka:Ihmiskauppa Luokka:Prostituutio
Zelenoborsk

Zelenoborsk (ven. ja komiksi Зеленоборск) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Kotlasin ja Vorkutan välisen rautatien varrella 122 kilometriä Petšorasta lounaaseen. Taajamassa on vajaat 500 ja kunnassa noin 650 asukasta (vuonna 2007). Paikkakunta on saanut alkunsa 1930–1940-lukujen vaihteessa rakennetusta rautatieasemasta, jonka lähelle perustettiin metsätyökeskus. Vuoteen 1959 saakka taajaman nimenä oli Gluš. Suurin osa asukkaista on venäläisiä. Taajamassa on koulu, vapaa-ajantalo, kirjasto, posti ja kolme kauppaa. Zelenoborskin kuntaan kuuluu myös Rybnitsan taajama (Рыбница). ==Lähteet== Luokka:Petšoran piiri Luokka:Komin tasavallan kylät ja taajamat
Kadžerom

Kadžerom (, ) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Isakovka-joen varrella 86 kilometriä Petšorasta lounaaseen. Taajaman kautta kulkee Kotlasin ja Vorkutan välinen rautatie. Taajamassa on 1900 ja kunnassa 2600 asukasta (vuonna 2007). Paikkakunta on saanut alkunsa 1930-luvulla perustetusta metsätyökeskuksesta, jonka työvoiman muodostivat vangit ja karkotetut. Vuonna 1950 se sai kaupunkimaisen taajaman statuksen. Vuonna 1989 siellä oli yli 3000 asukasta. Vuonna 1997 Kadžerom alennettiin maaseututaajamaksi. Kadžeromin kuntaan kuuluvat keskustaajaman lisäksi Pritšalin (Причал), Talyin (Талый) ja Trubosedjolin (ven. Трубоседъёль, komiksi Трубосьöдъёл, Trubośödjoĺ) taajamat. Seudun talous perustuu puunhankintaan. Palveluja ovat lastentarha, keskikoulu, lasten musiikkikoulu, kulttuuritalo, kirjasto, sairaala, apteekki ja posti. ==Lähteet== ==Aiheesta muualla== * Kadžeromin taajaman sivusto Luokka:Petšoran piiri Luokka:Komin tasavallan kylät ja taajamat
Julia Livilla

Julia Livilla (18–41) oli roomalainen nainen, joka oli keisari Caligulan sisko. Hän oli Germanicuksen ja Vipsania Agrippinan tytär. Hänen siskojaan olivat Julia Drusilla ja Agrippina nuorempi. Nero Julius Caesar ja Drusus Julius Caesar olivat hänen veljiään. Vuonna 33 Livilla meni naimisiin Marcus Viniciuksen kanssa. Vuonna 37 Caligulasta tuli keisari. Caligula osoitti kunnioitusta kaikkia sukulaisiaan kohtaan, mutta Drusilla oli hänen suosikkinsa. Vuonna 39 Livilla matkusti Caligulan mukana Germaniaan, jossa Caligula syytti häntä ja useita muita salaliitosta keisaria vastaan. Livilla ja Agrippina karkotettiin maanpakoon. Kun Claudius nousi keisariksi vuonna 41, hän antoi Livillan ja Agrippinan palata Roomaan. Claudiuksen vaimo Valeria Messalina pelkäsi kuitenkin siskoksia. Pian Livilla joutui syytetyksi aviorikoksesta oraattori Lucius Annaeus Senecan kanssa. Livilla joutui toistamiseen maanpakoon ja tappoi itsensä pian tämän jälkeen.Lightman, hakusana "Julia Livilla" == Lähteet == * === Viitteet === Luokka:Antiikin Rooman naiset Luokka:Itsemurhan tehneet Luokka:Vuonna 18 syntyneet Luokka:Vuonna 41 kuolleet
Unelmatangoja

Unelmatangoja on laulaja Eino Grönin tangoista koostuva studioalbumi vuodelta 1975. Julkaisija on Oy EMI Finland Ab. Albumin on tuottanut Raimo Henriksson ja se on äänitetty Finnlevy-studiolla. Äänittäjä on Antti Joki. Kappaleiden sovittaja ja orkesterin johtaja on Kalevi Nyqvist. == Kappaleet == ===A-puoli=== # Fazer # Fazer # Fazer # Fazer # Julio Garzon # Fazer ===B-puoli=== # Fazer # Fazer # Levysävel # Charles Brull Ltd. # Fazer # Fazer == Lähteet == * Eino Grön MC Unelmatangoja (EMI 9C 222-35060, 1983) Luokka:Vuoden 1975 albumit Luokka:Eino Grönin albumit Luokka:Tangot
Tropicana

Tropicana on yhdysvaltalainen yritys, jonka italialainen maahanmuuttaja Anthony Rossi (1900–1993) perusti vuonna 1947 Floridassa. Yhtiö on maailman suurin mehunvalmistaja ja tunnetaankin juuri tuoremehuistaan. Vuodesta 1998 se on ollut PepsiCon omistuksessa. Tropicanan päämaja sijaitsee Chicagossa. Tropicana toimii 60 maassa. Suomessa sen jakelusta vastaa Orkla Suomi. == Lähteet == ==Aiheesta muualla== * Tropicana.com * Tropicanan Suomen kotisivu Luokka:Yhdysvaltalaiset elintarvikeyhtiöt Luokka:Virvoitusjuomamerkit Luokka:PepsiCon tuotemerkit
Idris ibn Abdullah

Idris ibn Abdullah (arabiaksi إدريس بن عبدالله‎) oli vuonna 785 Marokkoon paennut arabiPetersen, s.228, joka perusti sinne Idrisidien dynastian vuoteen 985 hallitseman itsenäisen valtakunnan.Petersen, s.229 Hän hallitsi nimellä Idris I vuosina 788–791. Erityisesti Marokossa Idrisiä pidetään Marokon perustajana. == Elämä == Idris ibn Abdullah syntyi ja kävi koulunsa Arabian niemimaalla. Hän oli profeetta Muhammedin pojanpojan Hasanin suora jälkeläinen. Šarifina Idris uskoi, että hänellä oli sukulinjansa vuoksi erityisiä kykyjä uskonnolliseksi ja maalliseksi johtajaksi. Abbasidien hallitsijasuku oli surmannut Idrisin sukulaisia jo vuosina 762–763 epäonnistuneen kapinan jälkeen. Idris itse osallistui vuonna 786 epäonnistuneeseen kapinaan Mekassa ja joutui pakenemaan maasta hävityn Fakhkhin taistelun jälkeen. Idris matkusti naamioituneena ensin Egyptiin ja sitten Tangerin kaupunkiin. Hänellä oli mukanaan arvokkain omaisuutensa, orjansa ja neuvonantajansa Rashid. Idris asettui lopulta Walilan eli Volubilisin alueelle vuonna 788Rogerson, s.156, missä hänen Koraanin tuntemuksensa herätti huomiota. Aluetta hallinneen awraba-berberiheimon johtaja näki aidon šarifin poliittisen arvon ja nimitti hänet vuonna 789 imaamiksi. Idris toimi heimojen välisten kiistojen välittäjänä ja keräsi kannattajiensa keskuudesta armeijan käännyttääkseen berberiheimoja, jotka eivät olleet vielä omaksuneet islamia. Idris onnistui perustamaan yhtenäisen valtakunnan nykyisen pohjoisen Marokon alueelle. Lyhyen hallintajaksonsa aikana hän perusti myös Fèsin kaupungin, joka oli tarkoitettu valtakunnan tulevaksi pääkaupungiksi. Idris otti jalkavaimokseen Kinda- tai Kanza-nimisen berberinaisen, josta tuli myöhemmin hänen seuraajansa Idris II:n isä. Ottamalla vaimon berberien keskuudesta Idris loi tavan, jolla Arabiasta saapunut eliitti sai tuekseen paikalliset berberiheimot. 1500-luvun marokkolaisen historiankirjoittajan Ahmad Ibn al-Qadin mukaan Idris toi alueelle todelliset islamilaiset perinteet. Vaikka Ukba ibn Nafi oli vallannut alueen jo vuonna 682, alueen berberit harjoittivat edelleen omaa uskontoaan ja tapojaan. Idris kerrottiin olleen uupumaton islamin lähettiläs, joka käännytti uskontoon sekä paikallisia berbereitä että alueen kristittyjä ja juutalaisia. Vuonna 791 Idrisin menestys ja nouseva valta alkoi huolestuttaa abbasidien kalifi Harun al-Rašidia, jonka lähettämä salamurhaaja onnistui myrkyttämään Idrisin, ilmeisesti suorana kostona siitä, että tämä oli valloittanut Tlemcenin kaupungin nykyisen Algerian alueella.Rogerson, s.157 Idrisillä ei ollut kuollessaan lapsia, mutta hänen orjansa Rashid ryhtyi sijaishallitsijaksi samalla kun odotettiin Idrisin raskaana olleen rakastajattaren synnytystä. Syntynyt poika Idris II hallitsi valtakuntaa vuoteen 828 saakka.Rogerson, s.387 ==Lähteet== * * ===Viitteet=== Luokka:Marokon historia Luokka:Berberit Luokka:700-luvulla syntyneet Luokka:Kuolinvuosi tuntematon
Julia Drusilla

Julia Drusilla (16. syyskuuta 16 – 10. kesäkuuta 38) oli roomalainen nainen, joka oli keisari Caligulan sisko. Hän oli Germanicuksen ja Vipsania Agrippinan tytär. Hänen siskojaan olivat Julia Livilla ja Agrippina nuorempi. Nero Julius Caesar ja Drusus Julius Caesar olivat hänen veljiään. Vuonna 33 Tiberius järjesti avioliiton Drusillan ja Lucius Cassius Longiniuksen välille. Caligulan noustessa valtaan hän purki avioliiton ja antoi Drusillan vaimoksi Marcus Aemilis Lepidukselle. Drusilla on Caligulan suosikkisisko ja heidän välillä juoruttiin olevan suhde. Caligulan vakavan sairauden aikana vuonna 37 Caligula nimitti Drusillan seuraajakseen. Drusilla kuoli vuonna 38. Caligula suri siskoaan suuresti ja julisti hänet jumalaksi.Lightman, hakusana "Julia Drusilla" == Lähteet == * === Viitteet === == Aiheesta muualla == * Luokka:Antiikin Rooman naiset Luokka:Vuonna 16 syntyneet Luokka:Vuonna 38 kuolleet
RN Trento (1927)

RN Trento () oli Italian kuninkaallisen laivaston Trento-luokan raskas risteilijä toisessa maailmansodassa. Britannian kuninkaallisen laivaston sukellusvene HMS Umbra upotti torpedoimalla Trenton vuonna 1942. == Valmistus == Alus tilattiin 18. huhtikuuta 1924 vuosien 1923-1924 laivasto-ohjelmassa OTO:n Livornon telakaltaWhitley, M. J. s. 147, missä köli laskettiin 8. helmikuuta 1925. Alus laskettiin vesille 4. lokakuuta 1927 ja otettiin palvelukseen 3. huhtikuuta 1929.Whitley, M. J. s. 145 == Palvelus == Palvelukseen otettaessa alus liitettiin risteilijälaivueen lippulaivaksi. Kesäkuussa 1929 alus lähti laivastovierailuille Etelä-Amerikkaan, mistä se palasi vasta 10. lokakuuta. Alus siirrettiin vuoden 1932 alussa Kauko-itään pienen osaston kanssa Kiinan levottomuuksien vuoksi valvomaan Italian etuja alueella. Osasto palasi Italiaan 30. kesäkuuta, jonka jälkeen alus palasi La Speziaan. Kesäkuun puolivälissä 1942 alus lähti laivasto-osaston mukana torjumaan Aleksandriasta Maltalle pyrkivää saattuetta. Aamulla 15. kesäkuuta siihen osui Britannian kuninkaallisten ilmavoimien 217. laivueen Beaufortin laukaisema torpedo, joka osui kattilahuoneeseen pysäyttäen aluksen. Nelisen tuntia myöhemmin Britannian kuninkaallisen laivaston sukellusvene HMS Umbra laukaisema torpedo räjäytti Trenton ammusvaraston ja alus upposi nopeasti.Whitley, M. J. s. 148 ==Lähteet== * * * === Viitteet === Luokka:Trento-luokan risteilijät Luokka:Italialaiset toisen maailmansodan risteilijät
Drusilla

Drusilla on roomalainen naisen nimi. Se voi viitata seuraaviin: * Julia Drusilla, Germanicuksen tytär ja Caligulan sisko * Julia Drusilla, Caligulan tytär * Livia Drusilla, Augustuksen vaimo * Drusilla, Herodes Agrippan tytär
Zara

Zara voi tarkoittaa seuraavia: ;Paikkakunnat: *Zara, Turkin hallintoalue Sivasin provinssissa *Zara, kroatialaisen rannikkokaupungin Zadarin vanha nimi *Zara, tiibetiläinen kylä ;Henkilöt: *Zara (s. 1976), turkkilainen laulaja *Zara (s. 1983), venäläinen pop laulaja *Zara Cully (1892–1978), yhdysvaltalainen näyttelijä *Zara Salim Davidson, Malesian hallitsijasuvun jäsen *Zara Doluhanova (1918–2007) armenialainen oopperalaulaja *Zara Larsson (s. 1997), ruotsalainen laulaja *Zara Mints (1927–1990), venäläis-virolainen kirjallisuustutkija *Zara Nelsova (1918–2002) kanadalainen sellisti *Zara Sheikh (s. 1982), pakistanilainen malli ja Lollywood-näyttelijä *Zara Tindall (s. 1981), Yhdistyneen kuningaskunnan prinsessan Annen tytär, kenttäratsastaja *Zara Whites (s. 1968), alankomaalainen pornonäyttelijä *Zara Yaqob (1399-1468), Etiopian keisari 1434–1468 ;Laivat: *Zara, Regia Marinan raskas risteilijä 1931–1941 *Zara-luokka, Regia Marinan raskas risteilijä luokka, johon kuului neljä alusta *USS Zara (SP-133), Yhdysvaltain laivaston partioalus 1917–1919 Muuta: *Zara (vaatemyymäläketju), vaatemyymäläketju *ZaRa, Merzbowin EP-levy.
Valkovuokot (kappale)

Valkovuokot on Kaarlo Valkaman säveltämä ja Usko Kempin sanoittama tango, jonka ovat levyttäneet muun muassa Olavi Virta vuonna 1950 ja 1952, Annikki Tähti vuonna 1960, Eino Grön vuonna 1965, Taisto Tammi 1975 sekä Erkki Junkkarinen vuonna 1978. Kaikkiaan Suomen äänitearkisto tuntee kappaleesta 153 julkaisua, kun lasketaan samojen äänitteiden julkaisut eri albumeilla. == Lähteet == * Eino Grön s. Valkovuokot (Scandia KS 619, 1965) * Kappaleen tiedot Suomen äänitearkiston sivustolla Luokka:Tangot Luokka:Suomalaiset iskelmät
Käpylän kirkko (Helsinki)

Käpylän kirkko on kirkko Helsingin Käpylässä Metsolantiellä. Sen on suunnitellut arkkitehti Eero Ilmari Sutinen, ja se on rakennettu vuosina 1929–1930. Siinä on varhaisen funktionalismin piirteitä, mutta yksityiskohdiltaan se edustaa vielä klassismia. Istumapaikkoja kirkossa on n. 200. Alue kuului kirkkorakennuksen valmistuessa Sörnäisten suomalaiseen seurakuntaan. Myöhemmin se itsenäistyi Käpylän seurakunnaksi. Vuoden 2011 alusta Käpylän ja Oulunkylän seurakunnat yhdistyivät Oulunkylän seurakunnaksi. Vaaleaksi rapattu kirkkorakennus hallitsee ympäristöään Puu-Käpylää. Se on Suomessa ensimmäisiä kaupunkikeskustojen ulkopuolelle rakennettuja lähiökirkkoja. Kirkon kuorissa on Bruno Tuukkasen seinämaalaukset "Hyvä paimen" ja "Soihtua kantava enkeli". Kirkon erottaa kadusta muuri, joka jatkuu pensasaitana. Runkohuoneen lisäksi kirkkoon kuuluu kirkkosaliin yhdistettävä seurakuntasali sekä keittiö ja kerhohuoneita, kirkkoherranvirasto ja diakoniatoimisto. Länsipäädyssä on matala tasalakinen kellotorni. Kirkkosali on tasakattoinen, maalattu valkoiseksi. Kuoriapsidi on voimakkaan punainen. Saarnastuoli ja penkit on alkujaan petsattu tummiksi, mutta nyt ne ovat ruskeita. Pyöreät korkokuvat seinien yläosassa ja kullattu kipsienkeli saarnastuolin katoksessa on tehnyt kuvanveistäjä Aarre Aaltonen. Kirkon 22-äänikertaiset mekaaniset urut on valmistanut Kangasalan Urkutehdas vuonna 1977. Sormioita on kaksi. Urkujen julkisivun on suunnitellut arkkitehti Bey Heng noudattamaan funktionalistisen kirkon tyylisuuntaa. == Lähteet == == Aiheesta muualla == * Helsingin seurakuntayhtymä: Käpylän kirkko * Käpylän seurakuntatalo, Suomen Kuvalehti, 30.08.1930, nro 35, s. 16, Kansalliskirjaston digitaaliset aineistot Luokka:Helsingin kirkot Luokka:Käpylä Luokka:Suomen kivikirkot Luokka:Helsingin suojellut rakennukset
Viestipataljoona 32 (jatkosota)

Viestipataljoona 32 (VP 32) oli Suomen puolustusvoimien jatkosodan aikainen Keski-Pohjanmaan sotilasläänin Sisä-Suomen suojeluskuntapiirissä perustettu divisioonan viestipataljoona, joka kuului 11. divisioonaan. Sen pääasiallinen tehtävä oli puhelinyhteyksien rakentaminen ja ylläpito. Lisäksi se vastasi kenttäpostitoiminnasta divisioonan alueella. Pataljoona osallistui myös Lapin sotaan. ==Perustaminen== Pataljoona perustettiin Äänekosken kauppalan kansakoululla 20. kesäkuuta 1941 alkaen Äänekosken reserviläisistä. ==Yksiköt== * PuhK/VP32 (Puhelinkomppania) * KeskusK/VP32 (Keskuskomppania) ==Komentaja(t)== * Luutnantti Ilmola * Luutnantti Pakarinen ==Keskittäminen== Pataljoona keskitettiin junakuljetuksena 25.kesäkuuta 1941 alkaen Kiteelle. == Sotatie == Pataljoona alistettiin alkuvaiheessa 15. heinäkuuta 1941 saakka VI armeijakunnalle. Se palautui omaan divisioonaansa 16. heinäkuuta 1941 ja kotiuttamiseensa saakka sen jatkosodan ja Lapin sodan tapahtumat seuraavat 11. divisioonan tapahtumia. == Lakkauttaminen == Pataljoona kotiutettiin ja lakkautettiin 30. marraskuuta 1944. ==Lähteet== * * Luokka:Jatkosodan suomalaiset viestipataljoonat
Itä-Hämeen opisto

Itä-Hämeen opisto on perustettu vuonna 1908, ja se toimii vanhassa kulttuuri- ja kartanomiljöössä Ekon kartanossa Hartolassa. Kartanon pihapiiriä reunustavat useat rautakautiset uhrikivet (kuppikivet), iäkkäät puut, Tainionvirta ja lukuisat kartanon rakennukset. Itä-Hämeen opistossa voit suorittaa lukio-opintoja aikuislukiossa sekä avoimen yliopiston opintoja oikeustieteissä, terveystieteissä ja kielissä. Lisäksi opisto tarjoaa monipuolista koulutus- ja kurssitoimintaa. Pihapiirissä on myös Hartolan 18-reikäinen golfkenttä sekä vuoteen 2021 asti toiminut, kartanon entiseen kivinavettaan rakennettu Linna-hotelli. ==Lähteet== ==Aiheesta muualla== * Itä-Hämeen opiston kotisivu Luokka:Suomalaiset oppilaitokset Luokka:Hartola
Hitachi

Hitachi, Ltd. () on japanilainen monikansallinen yhtiö, joka on erikoistunut korkeateknologiaan. Yhtiön päämaja sijaitsee Tokiossa, Japanissa. Vuonna 2007 Hitachi oli Forbes Global 2000 -listan mukaan maailman 374:nneksi suurin yritys. Vuonna 2012 sen osa, Hitachi Automotive Systems, oli maailman 19:nneksi suurin autoteollisuuden osatoimittajayritys.Top 100 global OEM parts suppliers – Ranked on 2012 global OEM automotive parts sales, Autonews. Viitattu 4.10.2016. == Historia == Vuonna 2002 uutisoitiin Hitachin ja IBM:n yhdistävän kiintolevyjen valmistukseen liittyvän liiketoiminnan. Hitachi ostaa enemmistön IBM:n kiintolevyvalmistuksesta kahdella miljardilla dollarissa ja omistaa 70 prosenttia yhteisyrityksestä. Vuonna 2003 Hitachi ja Mitsubishi Electric perustivat yhteisyrityksen nimellä Renesas Technology, josta tuli myöhemmin Renesas Electronics. Hitachin, Mitsubishi Electricin ja NECin DRAM- muistien valmistus siirtyi Elpida Memory -yhtiölle. Vuonna 2012 uutisoitiin Western Digitalin ostavan Hitachin kiintolevyvalmistuksen. Kilpailulainsäädännön vuoksi Western Digital siirsi omistuksia Toshiballe, koska muutoin kiintolevyjen valmistus olisi ollut vain Western Digitalin ja Seagaten hallussa. == Tytäryhtiöt == ;Hitachi Electronics : valmistaa tai markkinoi monia elektroniikkatuotteita, muun muassa televisioita, projektoreita ja nauhureita omana brändinään. 2010-luvun alussa Hitachi luopui televisioiden valmistuksesta, myi kaikki tv-tehtaansa ja alkoi teettää vastaanottimet sopimusvalmistajilla, Euroopan markkinoita varten Vestelillä ja Pohjois-Amerikkaa varten kiinalaisella Hisensellä. ;Hitachi Rails : suunnittelee ja valmistaa luotijunia. ;Hitachi Global Storage Technologies : valmistaa tietokoneiden asemia. ;Hitachi Automotive : autoteollisuuden osien valmistaja ; GE Hitachi Nuclear Energy : GE Hitachi Nuclear Energy on General Electricin (GE) ja Hitachin yhteenliittymä ydinvoiman tuotantoon, joka kehittää muun muassa kiehutusvesireaktoreita. == Tietokoneet == Hitachi on valmistanut myös tietokoneita kuten supertietokoneet HITAC S-810 ja Hitachi SR2001. HIPAC MK-1 oli yhtiön ensimmäinen digitaalinen tietokone, joka valmistui vuonna 1957. Hitachi BASIC Master MB-6880 -mikrotietokone esiteltiin vuonna 1978. == Tekniikkaa == Hitachi patentoi kosketusnäytön vuonna 1979. Hitachin kehittämiin suorittimiin kuuluu SuperH. ==Hitachi Suomessa== Yhtön Suomen toimintoihin kuuluvan Hitachi Energy Finlandin tehtaasssa syttyi maaliskuussa 2023 laaja muuntajatulipalo.https://ilkkapohjalainen.fi/rikokset- ja-onnettomuudet/abbll%C3%A4-vaasassa-palaa-toimitus-seuraa-tilannetta == Lähteet == == Aiheesta muualla ==
Angel with a Lariat

Angel with a Lariat on kanadalaisen laulaja-lauluntekijä k.d. langin ja hänen taustayhtyeensä The Reclinesin studioalbumi vuodelta 1987. Yhtyeen jäseniä ei ole mainittu LP-levyllä. Albumin tunnetuimpiin kappaleisiin kuuluu kakkospuolen aloittava versio Joe Southin tekemästä kappaleesta "Rose Garden". Lang on itse osallistunut viiden kappaleen tekoon. Albumin on tuottanut Dave Edmunds ja levy-yhtiö on Sire Records Company, jonka osoite on ollut 75 Rockefeller Plaza, New York, New York 10019. LP-levyn luettelotunnus on 925 441-1 ja C-kasetin 925 441-4. Ranskan osalta tunnus on WE 381. Yhdysvaltain ulkopuolella Sire Records Companyn asioita on hoitanut WEA International Inc. Markkinoinnista on huolehtinut Warner Bros. Records Inc., joka on Warner Communicationsin yhtiö. LP-levyjen valmistukseen Euroopassa ovat osallistuneet Saksassa toimivat WEA Musik GmbH ja Record Service GmbH, Aldsdorf, jotka ovat Warner Communicationsin yhtiöitä. Kannen tekoon osallistuneita ei ole mainittu LP-levyllä. Takakannen kuvassa Lang esiintyy cowgirl-asussa. == Kappaleet == Sivu 1 1\. "Turn Me Round" (Ben Mink) – 3:13 : Bumstead Publishing / Zavion Music 2\. "High Time for a Detour" (K.D. Lang / Ben Mink) – 4:09 : Bumstead Publishing / Zavion Music 3\. "Diet of Strange Places" (K.D. Lang) – 3:53 : Bumstead Publishing 4\. "Got the Bull by the Horns" (Billy Jones / Amos Boyd) – 3:03 : Cajun Publishing Co. (H. Fox), A Div of The Musiplex Group Inc. 5\. "Watch Your Step Polka" (K.D. Lang / Dennis Marcenko / Gordon Matthews / Tradeuz Borowiecki) – 2:01 : Bumstead Publishing / Lars Music Publishing \---- Sivu 2 1\. "Rose Garden" (Joe South) – 3:19 : Lowery Chappell Music 2\. "Tune into My Wave" (Ben Mink) – 3:32 : Bumstead Publishing / Zavion Music 3\. "Angel with a Lariat" (K.D. Lang) – 3:08 : Bumstead Publishing 4\. "Pay Dirt" (K.D. Lang) – 2:09 : Bumstead Publishing 5\. "Three Cigarettes in an Ashtray" (Eddie Miller / W.S. Stevenson) – 2:25 : Acuff-Rose-Opryland Music Ltd. Kappaleiden julkaisuyhtiöt on mainittu Ison-Britannian osalta. == Lähteet == * k.d. lang and The Reclines LP Angel with a Lariat (Sire Records 925 441-1, 1987) Luokka:Kanadalaiset albumit Luokka:Vuoden 1987 albumit